Publication: Magyar Közlöny
Issue: MK-2007-169 (Year: 2007, Number: 169)
Era: 2004-2010
Section: 
Paragraph Index: 105

6. Az épület földrengésbiztosságának minimális UCBC (Uniform Code of Building Conservation) vagyis Egységes Épületbiztonsági Szabvány szintre emelése. A tervezési rend feladatmeghatározás keretein belüli leírása a továbbiakban olvasható. AZ ÉPÍTKEZÉS Az épületek rehabilitációs munkálatainak elvégzéséhez a Magyar Köztársaság Kormánya megbíz egy olyan építkezési céget, mely bizonyítottan alkalmas a hasonló volumenû és bonyolultságú projektek lebonyolítására. Az építkezési cég eleget tesz az összes magyar munkavédelmi és foglalkoztatási elõírásnak, törvénynek és gyakorlatnak. A munka ellenõrzésére, a munka idõtartama alatt az Egyesült Államok képviselõje bejárási engedéllyel rendelkezik. Ugyancsak ellenõrzési célból legyen hozzáférhetõ számára az összes jelentés, minõségellenõrzési jegyzõkönyv és anyagminta. 2007/169. szám Az Építési Vállalkozó a felújítást szigorúan a tervek és mûleírások alapján végzi el. Bármely eltérést jelentenek az Egyesült Államok Kormánya képviselõjének, aki esetlegesen konzultál majd a Magyar Köztársaság Kormányának megbízottjával. A Magyar Köztársaság Kormánya konzultál az Egyesült Államok Kormányával az Épülettervezési, valamint az Építkezési Cég megbízásával kapcsolatban. Az Egyesült Államok Kormánya a cég kiválasztása ellen egyedül biztonsági okokból emelhet kifogást. Az építkezés ideje alatt az Egyesült Államok Nagykövetsége szorosan együttmûködik a Vállalkozóval a biztonsági követelmények csökkenésének elkerülése érdekében. Kapcsolattartók (POC) kerülnek kijelölésre a Nagykövetség, a Határon Túli Épületek Mûködéséért Felelõs Hivatal, a Magyar Köztársaság Kormánya, az Épülettervezési Szolgáltatás és a Vállalkozó részérõl. Szükség esetén az érintett csoportok egy közös bizottságot hoznak létre a tervezés és az építkezés elõsegítésére. A munka lényegi részének befejezését követõen, de még az átadás elõtt az USA Kormányának megbízottja alapos ellenõrzést hajt végre és egy ellenõrzõ listát készít az áttekintendõ pontokról. A lista tételeivel a felek közösen foglalkoznak az épület végleges átvételét megelõzõen. A BERUHÁZÁS ÜTEMEZÉSE A Vállalkozó elkészíti az építkezés ütemtervét. Az Épülettervezési Szolgáltató munkájának részét képezi egy elõzetes kiviteli ütemterv elkészítése, mely legalább 100, az építkezéssel összefüggõ tevékenységet sorol fel az elvégzésükhöz tartozó idõtartam megjelölésével, idõrendi formában. Az ütemterv logikus legyen, és kövesse az építkezés természetes menetét. Ugyan a Vállalkozó átrendezheti ezt az ütemtervet, esetleg sajátot készíthet, a beruházásra fordított teljes idõtartam nem változhat. II. ÁLTALÁNOS KÖVETELMÉNYEK SZAKÁGAK Jelen tervben több szakág érintett; építészi és (egyéb) mérnöki szakértelmet igényel a megfogalmazástól a projekt részletes kidolgozásáig. Az általános építészeti és mérnöki szolgáltatásokon kívül a tervezés kinevezett szeizmológus szakértõ, kertépítõ, valamint tûz- és életvédelmi szakértõ szolgáltatásait is igényli. IRATKEZELÉS Kiemelt fontossággal bír a mûszaki rajzok, specifikációk és a projekt egyéb dokumentumainak átadás elõtti gondos átvizsgálása és rendezése. Az Épülettervezési Szolgáltató felelõsségi körébe tartozik egy olyan minõségellenõrzési eljárás beiktatása, mely megköveteli a dolgozóitól és konzultánsaitól azt, hogy átadás elõtt minden, a beruházáshoz köthetõ adatot átnézzenek és koordinálják azokat a projektben résztvevõ más cégek mûszaki rajzaival és dokumentációival. A hiánypótlás, a kétértelmûségek megszüntetése, a konfliktusok megoldása és az ellentmondások feloldása még az átadás elõtt meg kell, hogy történjen. A kísérõlevélnek tanúsítania kell, hogy átadás elõtt az összes dokumentum ellenõrzése és koordinációja megtörtént. A tanúsítványon szerepeljen az Épülettervezési Szolgáltató egy vezetõjének aláírása. CAD Jelen projekthez követelmény a számítógéppel támogatott tervezés és szerkesztés (CAD). ÉRTEKEZLETI JEGYZÕKÖNYVEK Az Épülettervezési Szolgáltató készítsen részletes írásbeli jegyzõkönyvet a nagykövetség képviselõinek részvételével tartott minden egyeztetésrõl, értekezletrõl. Azon telefonbeszélgetésekrõl, melyek során a projektet érintõ döntések születnek, szintén készüljön írásbeli megerõsítés. Ezen jegyzõkönyvek egyik példányát öt napon belül át kell adni a nagykövetség képviselõjének (COR). Az Épülettervezési Szolgáltatás által meghatározott írásbeli formátumot a nagykövetség képviselõjének jóvá kell hagynia. Minden egyes feljegyzés a következõ mondattal fejezõdjön be: „Az ebben a dokumentumban megfogalmazott ügyek az Épülettervezési Szolgáltató szerint a Szerzõdés hatálya alá tartoznak és bennefoglaltatnak az árban; kivételt képeznek (beazonosított tételek, vagy annak rögzítése, hogy „nincs”) az alább felsoroltak.” A DOKUMENTUMOK NYELVE A jegyzõkönyveket, mûszaki rajzokat és egyéb dokumentumokat mindkét nyelven, magyarul és angolul is el kell készíteni. A DOKUMENTUMOK FELÜLVIZSGÁLATA Az Épülettervezési Szolgáltató a felülvizsgálati kéréseket szabványos formátumban, számozottan és téma szerint csoportosítva írásban nyújtja be. Amennyiben a nagykövetség képviselõje szükségesnek tartja, felülvizsgálati értekezletekre kerül sor. Az Épülettervezési Szolgáltató a hasonló kérésekre 7 naptári napon belül válaszol. Az Épülettervezési Szolgáltató az összes felülvizsgálati megjegyzést a dokumentáció részévé teszi, és a soron következõ le- 2007/169. szám adandó dokumentumokkal a teljes – megjegyzésekkel ellátott – anyagot visszajuttatja. Amennyiben az Épülettervezési Szolgáltató egy megjegyzést nem fogad el, ezt írásban haladéktalanul jelenti a nagykövetség képviselõjének, hogy megoldást találjanak. TERVEZÉSI KRITÉRIUMOK ÉS IRÁNYELVEK A Magyar Köztársaság Kormánya áttekinti a jelen építési projekt által érintett területre vonatkozó összes helyi szabványt és szabályzatot. A Magyar Köztársaság Kormánya írásos formában ismerteti az áttekintett szabványokat és szabályzatot. A vizsgálatból eredõ bármely kérdéses pontot az ésszerûen lehetõ legrövidebb idõn belül a Határon Túli Épületek Mûködéséért Felelõs Hivatal (OBO) tudomására kell hozni. A speciális tervezési kritériumok megtalálhatóak az alábbi hivatkozásokban (nem részei a dokumentumnak): „A” hivatkozás – Nemzetközi Építési Szabvány „B” hivatkozás – OBO Nemzetközi Szabvány Kiegészítése (2006-os módosítás), a következõ szabályzatokat érintõen: IBC (Nemzetközi Építési Szabvány), IMC (Nemzetközi Épületgépészeti Szabvány), IPC (Nemzetközi Vízszerelési Szabályzat) és IEC (Nemzetközi Villamossági Szabvány) „C” hivatkozás – ADA (Amerikai Mozgáskorlátozottakról szóló Törvény) és ABA (Akadályozott Épületek a Mozgáskorlátozottak Szempontjából) Akadálymentesítési Irányelvek az Ingatlanokra Vonatkozóan (The Access Board, 2004. július) http://www. access-board.gov/adaaba.htm „D” hivatkozás – FY 2006 Nagykövetségek Tervezésének Szabványa (SED). (A SED számos olyan szabványi részletet és szakaszt tartalmaz, mely közvetlenül alkalmazható jelen felújításnál. A SED továbbá az OBO elõírások egy teljes sorát is tartalmazza, mely kitér az anyagminõségre, a felszerelések követelményeire, az átadási követelményekre stb.) „E” hivatkozás – Tervjavaslati rajzok „F” hivatkozás – Biztonsági Besorolási Útmutató a Határon Túli Ingatlanok Tervezésére és Építésére Vonatkozóan,

Source: https://magyarkozlony.hu/hivatalos-lapok/d2c1b827b0d73688b9fefa243f7b2ffb9ae86910/dokumentumok/eef9cb722f1463a35ca8b5e32ecb1f37f2ea5112/letoltes